《再次韵》
宋代·陈棣

畏途忧患饱相谙，火芋何当问懒残。
每觉愁来诗思苦，更因老去壮心阑。
年光背我捐鸡肋，世事甜人嗜马肝。
拨尽寒炉残漏永，已知春驭到林端。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。